คือหนูทานยาคุมแอนนาแล้วที่ยาคุมแผงเก่ามันเหมือนมีน้ำเข้าก็เลยไปปรึกษาร้านยา ร้านยาบอกว่าให้หยุดกินยาคุมแผงนั้นก่อน แล้วประจำเดือนมาใหม่ค่อยกินแผงใหม่ ประจำเดือนปกติเดือนนี้หนูจะมาช่วงวันที่ 24 กรกฎาคม 2562 แต่มันมาเร็วกว่าปกติมาวันที่ 11 กรกฎาคม 2562 หนูก้อเริ่มกินยาคุมแผงใหม่วันที่ 11 ช่วงเวลา 2 ทุ่ม แต่วันที่ 11 ประจำเดือนมาปกติ แต่วันที่ 12 ประจำเดือนไม่เลาะผ้าอนามันเลย แต่พอเข้าห้องน้ำแร้วเชคดูมันเป็นเลือดสีน้ำตาลเหนียวๆค่ะ อยากนี้เป็นอะไรไหมค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ในกรณีที่เป็นเลือดออกไม่ตรงรอบเดือนและมาไม่ปกติ แนะนำซื้อชุดตรวจการตั้งครรภ์มาตรวจเองเบื้องต้นหรือไปยืนยันที่รพ.ก่อนว่าไม่ได้ตั้งครรภ์ ก่อนจะเริ่มยาคุมแผงใหม่ค่ะการมีเลือดออกทางช่องคลอดจากฤทธิ์ของยาคุมกำเนิดสามารถเกิดได้ แต่มักเป็นเลือดออกแบบแค่กระปริดกระปรอยติดกางเกงใน และเกิดแค่ในช่วง 1-3 แผงแรก